चटगाँव (शहर)
चटगाँव या चटगांव (बांग्ला: চট্টগ্রাম चट्टोग्राम), बांग्लादेश का एक प्रमुख बंदरगाह और दूसरा सबसे बड़ा शहर है। चटगांव एक गहरे पानी का प्राकृतिक बंदरगाह है। बंगाल की खाड़ी के पूर्वी तट और कर्णफुली नदी के मुहाने पर स्थित यह शहर, देश के दक्षिणी विभाग में पड़ता है। 2011 में इसकी अनुमानित जनसंख्या 65 लाख से अधिक थी। दक्षिण एशिया में यह वाणिज्य, उद्योग और जहाजरानी (शिपिंग) का एक प्रमुख केंद्र है। यह दुनिया के सबसे तेजी से विकसित होते महानगरों में से भी एक है।
बंगबन्धु शेख मुजीबुर रहमान समुद्री विश्वविद्यालय
बङ्गबन्धु शेख मुजिबुर रहमान समुद्री विश्वविद्यालय (BSMRMU), 26 अक्टूबर 2013 को संसद के एक अधिनियम द्वारा बांग्लादेश के प्रथम समुद्री विश्वविद्यालय के रूप में सामने आया। बङ्गबन्धु शेख मुजिबुर रहमान समुद्री विश्वविद्यालय, बांग्लादेश के अस्थायी परिसर में 5 वीं मंजिल पर एक बड़ा सभागार है। सभागार में बैठने की क्षमता 90 है।